ΓΡΑΠΤΗ ΕΡΩΤΗΣΗ E-1190/02

υποβολή: Caroline Lucas (Verts/ALE) προς την Επιτροπή

(26 Απριλίου 2002)

Θέμα: Εμπόριο και περιβάλλον

Η ένταξη των περιβαλλοντικών πτυχών στην εμπορική πολιτική απαιτεί κατάλληλο χειρισμό σε διάφορα επίπεδα και, επίσης, συνεχή διάλογο με τους εμπορικούς εταίρους της ΕΕ. Το Συμβούλιο του Γκέτεμποργκ διατύπωσε διάφορες συστάσεις στο πλαίσιο αυτό.

Με ποιον τρόπο έχει η Επιτροπή εξασφαλίσει ότι μετά το Συμβούλιο του Γκέτεμποργκ, το περιβάλλον λαμβάνεταιπόψη στις Αντιπροσωπείες της Επιτροπής σε τρίτες χώρες, όσον αφορά το προσωπικό, τον προϋπολογισμό και τις δραστηριότητες· Ποιες αντιπροσωπείες, και σε ποιες χώρες, βρίσκονται στο προσκήνιο της διαδικασίας αυτής·

Μετά τη λήψη της απόφασης ότι οι εκτιμήσεις των επιπτώσεων βιωσιμότητας (SΙΑ) θα πραγματοποιούνται για όλες τις προτάσεις εμπορικών διαπραγματεύσεων, οιπάλληλοι της ΓΔ Περιβάλλοντος θα συμμετέχουν στις εμπορικές διαπραγματεύσεις με τρίτες χώρες σε τακτική και διατομεακή βάση·

Απάντηση του κ. Lamy εξ ονόματος της Επιτροπής

(17 Ιουνίου 2002)

Όπως ορθά ανέφερε το Αξιότιμο Μέλος του Κοινοβουλίου, η ένταξη των περιβαλλοντικών παραμέτρων στις εμπορικές πολιτικές πρέπει να γίνεται σε διάφορα επίπεδα προκειμένου να επιτευχθεί σχέση αμοιβαίαςποστήριξης μεταξύ εμπορίου και περιβάλλοντος.

Η Εξωτερική Υπηρεσία της Επιτροπής προσπάθησε να καλύψει ένα όσο το δυνατόν ευρύτερο φάσμα τομέων εντός των στενών δημοσιονομικών ορίων. Πρόσφατα, χρειάστηκε να ληφθούν δύσκολες αποφάσεις για το κλείσιμο γραφείων, τον εκσυγχρονισμό των αντιπροσωπειών και την εξισορρόπηση του ποσοστού μονίμωνπαλλήλων σε σχέση με το τοπικό προσωπικό στις αντιπροσωπείες.

Για ειδικές πολιτικές, όπως στον τομέα του περιβάλλοντος, δεν έχουν χορηγηθεί πρόσφατα συμπληρωματικοί πόροι στις αντιπροσωπείες. Ωστόσο, η Επιτροπή ευελπιστεί ότι οι αντιπροσωπείες της θα βελτιώσουν τη διαχείριση της βοήθειας — όπως τα περιβαλλοντικά προγράμματα και σχέδια — χάρη στην αποσυγκέντρωση, βασική αρχή της οποίας είναι ότι οτιδήποτε μπορεί να αντιμετωπιστεί ή να αποφασιστεί αποτελεσματικότερα επιτόπου, δεν πρέπει να αντιμετωπίζεται ή να αποφασίζεται στις Βρυξέλλες.

Επιπλέον, η Επιτροπή και το Συμβούλιο συμφωνούν πλήρως — όπως φαίνεται και στη στρατηγική για την ένταξη των περιβαλλοντικών πτυχών στις εξωτερικές πολιτικές του Συμβουλίου Γενικών Υποθέσεων — ότι οι αρμόδιοιπάλληλοι σε θέματα περιβάλλοντος στις πρεσβείες, αποστολές καθώς και τις αντιπροσωπείες της Επιτροπής, τουλάχιστον σε περιφερειακή βάση, θα συμβάλουν στο να λαμβάνουν οι κεντρικέςπηρεσίες ακριβείς πληροφορίες σχετικά με τη νομοθεσία, την επικρατούσα κατάσταση και τις ανάγκες των τρίτων χωρών στον τομέα του περιβάλλοντος. Επίσης, αναμένεται ότι οιπάλληλοι αυτοί θα διαδραματίσουν σημαντικό ρόλο στην προώθηση και επεξήγηση των θέσεων της Ένωσης σε διεθνή περιβαλλοντικά ζητήματα.

Όπως επιβεβαιώθηκε με την ανακοίνωση της Επιτροπής Προς μια παγκόσμια εταιρική σχέση για την αειφόρο ανάπτυξη του Φεβρουαρίου 2002, η αξιολόγηση του αντικτύπου στην αειφορία (ΑΑΑ), την οποία εισήγαγε η ΓΔ Εμπορίου σε ό,τι αφορά τα θεσμικά όργανα της Ένωσης, πραγματοποιείται για όλες τις εμπορικές διαπραγματεύσεις. Η ΓΔ Περιβάλλοντος έχει κληθεί να συμμετάσχει στη διϋπηρεσιακή ομάδα καθοδήγησης για την ΑΑΑ. Οι σημερινές εμπορικές διαπραγματεύσεις διεξάγονται στο πλαίσιο της εντολής του Συμβουλίου, η οποία βασίστηκε στη σχετική πρόταση της Επιτροπής. Η διαδικασία διαπραγματεύσεων διεξάγεται από την Επιτροπή σε συνεργασία με την επιτροπή 133. Η ΓΔ Περιβάλλοντος, όπως και άλλες γενικές διευθύνσεις, συμμετέχει στην προετοιμασία της διαπραγματευτικής θέσης της Κοινότητας μέσω μιας διϋπηρεσιακής διαδικασίας. Η συμμετοχή τωνπαλλήλων της ΓΔ Περιβάλλοντος στην ομάδα διαπραγματεύσεων αποφασίζεται από τη ΓΔ Περιβάλλοντος. Ωστόσο, αξίζει να σημειωθεί ότι την ευθύνη της ένταξης των περιβαλλοντικών παραμέτρων στις κοινοτικές πολιτικές, και εν προκειμένω στις εμπορικές πολιτικές, έχει η Επιτροπή στο σύνολό της.